ዳኛ በአምላክ ተሰማ ከ20 ዓመት በታች ዓለም አቀፍ ውድድር ያመራል
በፖላንድ
አስተናጋጅነት ለሚካሄደው የ20 19 የፊፋ ከ20 ዓመት በታች ውድድር ኢት ዮጵያዊው ኢንተርናሽናል ዳኛ በአምላክ ተሰማ ተመርጧል። በፖላንድ
አስተናግጅነት ከግንቦት 15 እስከ ሰኔ 8 በሚካሄደው በዚህ ውድድር ላይ የዓለም አቀፉ እግር ኳስ የበላይ አስተዳዳሪ ፊፋ ከመላው ዓለም 27 ዋና ዳኞች፣ 42 ረዳት ዳኞች እንዲሁም 21 የቪዲዮ (ቫር) ረዳት ዳኞች መርጧል። ከነዚህም ውስጥ ኢትዮጵያዊ ኢንተርናሽናል ዳኛ በአምላክ ተሰማ ወይሶ በቪዲዮ ረዳት ዳኝነት ተመድቧል። ኢንተርናሽናል ዳኛ በአምላክ ከቀናት በፊት በሞሮኮ ተካሂዶ በተጠናቀቀውና የአፍሪካ ዋንጫ ለመምራት ከታጩ ዳኞች ጋር ሥልጠና ሲወስድ መቆየቱ የሚታወስ ሲሆን፣ በፖላንዱ ውድድር ላይ በአምላክን ጨምሮ ሌሎች የተመረጡ ልምድ ያላቸው በቫር ዳኝነት እንደሚሳተፉ ታውቋል። ከአፍሪካም
ተመሳሳይ ታላላቅ ጨዋታዎችን በመሐል ዳኝነት የማጫወት ልምድ ያላቸው ግብፃዊው ገሂድ ጊርሻ እና ጋምቢያዊው ባካሪ ጋሳማ ከበአምላክ ጋር ተመሳሳይ ሚና ተሰጥቷቸዋል። አፍሪካ በዋና ዳኝነት ሦስት፣ በረዳት ደግሞ ሰባት ዳኞችን ለውድድሩ አስመርጣለች። ይህ ውድድር ከተጠናቀቀ ከስድስት ቀናት በኋላ የአፍሪካ ዋንጫ በግብፅ አስተናጋጅነት መካሄድ የሚጀምር ሲሆን በአምላክ ተሰማም ጨዋታዎችን ከሚመሩ ዳኞች አንዱ እንደሚሆን ይጠበቃል።አዲስ
ዘመን ግንቦት 4/2011አብርሃም
ተወልደ